《连州大云洞》
宋代·刘燧叔

试携杖屦作山行，一夜秋风桂子生。
犀曳千章稠黛绿，鹅兼万点簇云英。
长哦宾客珠玑句，敬仰濂溪日月名。
我亦黄尘吹鬓者，频来心迹觉双清。

作者简介：刘燧叔，字用斋，莆田（今属福建）人。矩子，炜叔兄。差监审计院，官大理寺丞（《后村大全集》卷六五《除大理丞制》）。理宗淳祐间知连州。事见清道光《福建通志》卷一八○《刘矩传》。